stanford-oval/wikipedia huggingface dataset:
Ukkonen
Ukkosen etäisyys

Ukkosen jyrinä kuuluu 10–20 kilometrin päähän, ja varsinkin yöllä salamat voivat näkyä huomattavasti kauemmaksi elosalamoina, jotka tunnetaan myös kalevantulina. Taivaalla näkyvä kaukainen ukkospilvi valkeine alasimineen voi olla 30–300 km:n päässä eli ei aina vaarallisen matkan päässä. Vasta 10–30 km:n etäisyydeltä näkyy ukkospilven mustanharmaa alapuoli, ja siltä etäisyydeltä ukkospilvi voi saavuttaa havaitsijan 10–60 minuutissa. Radion AM-alueella kuuluvasta rätinästä voi päätellä ukkosen olevan ehkä alle 150 kilometrin päässä. Jos sääennusteessa luvattua ukkosta ei ole vielä ollut, voi olla viisasta jättää vaikkapa veneretki tekemättä. Sisällä valojen vilkkuminen viittaa ukkosen olevan hyvin lähellä, karkeasti ottaen ehkä alle 20 km:n päässä.lähde?
Suomessa esiintyy ukkosta eniten kesäkuun puolivälistä elokuun puoliväliin, ja erityisen voimakkaita ukkoset ovat heinäkuun loppupuolella kello 16:n jälkeen.
Ukkosta synnyttäviä sääjärjestelmiä

Rintaman luonteisia ukkosia, jotka useimmiten liittyvät matalapaineisiin. Ukkosta on monesti voimakkain matalan keskustan/osakeskuksen lähellä. Ukkosta esiintyy muun muassa seuraavissa säärintamissa:
Kylmä rintama
Lämmin rintama sadepilvien sisässä tai sateen jälkeisellä muuten selkeällä alueella kesällä myös ukkospilviä
Okluusiorintama, kylmässä okluusiossa itsessään ukkosia, lämpimän okluusion yhteydessä samaan tapaan kuin lämpimän rintaman yhteydessä
Matalan sola, yläsola tai konvergenssivyöhyke
Kuuronauha eli mesomittakaavan konvektiivinen järjestelmä
Säärintamien ulkopuolella
Ilmamassaukkonen eli lämpöukkonen helteisessä keskileveysasteiden ilmamassassa, Suomessa tyypillisesti kesällä iltapäivällä tai illalla, mutta voi esiintyä syksylläkin, jolloin lämmintä ilmaa tulee etelästä. Joskus kesällä ukkosta on korkeapaineenkin aikana.
Kylmä pisara ylempänä troposfäärissä
Maan ja meren raja
Vuoristoalueen luoma nousuvirtaus
Meteorologiset vaatimukset ukkoselle

Riittävän paksu epävakaa kerros (syvä konvektio) 3 000 m / paineen mukaan 250 hPa
Alhaalta pääsee kyllin kosteaa ilmaa korkeuteen, joka on yli 100 hPa jäätymispisteen yläpuolella
Pilven huippu nousee yli −18 °C korkeuteen, −15 °C riittää teoriassa, vastaa n. 6–7 km
Riittävän paljon konvektiivista energiaa Capea – iso Cape vähentää pilven huipun lämpötilavaatimuksen −15 °C:hen.
Säähäiriö joka laukaisee ukkosen mm. maan ja meren raja, säärintama, vuoristo
Lisäksi vielä riittävä tuuliväänne konvektiivisella alueella
Uskomuksia ukkosesta

Ukkonen ei nouse (suurten) vesistöjen yli: Ukkospilvet pystyvät liikkumaan mihin tahansa. Ne liikkuvat ylemmässä ilmakehässä vallitsevien tuulten mukaan, jotka monesti puhaltavat eri suuntiin kuin maanpintatuuli. Usein salamoivan ukkospilven tullessa kohti se meneekin ohi tai sammuu ennen kohdalle tuloa, jolloin syntyy vaikutelma paikan kiertäneestä ukkosesta. Monesti vesistöjen yllä on viileämpää, mikä aiheuttaa ukkoseen liittyviä nousuvirtauksia hillitsevän korkeapaineen veden ylle. Voimakas ukkonen kuitenkin pääsee isonkin vesistön yli. Tietyissä lämpöoloissa elokuussa lämpimän veden yllä on kuitenkin matalapaine, jolloin vesistö ei "pysäytä" ukkospilven kulkua vesistön yli. Joet ja voimajohdot eivät vaikuta ukkospilviin tai niiden liikkeeseen, eikä korkea masto houkuttele tai luo ukkosta, vaikka salama siihen tavallista useammin iskeekin.
Ukkonen liikkuu vastatuuleen: Ennen ukkosta tuulee usein ukkospilveen päin, mikä johtuu ukkospilven sisäisen voimakkaan nousuvirtauksen imusta pilven etureunalla.
Ukkonen purkaa ilmakehän sähkövarauksia: Tällä ei ole maallikon kannalta merkitystä. Ukkospilvi on generaattori, joka kehittää itse sähkönsä. Sähkö on rakeiden ja lumihiutaleiden törmäyksissä synnyttämää hankaussähköä.
Ukkonen menee pois ja palaa takaisin, ns. kiertävä ukkonen: Tämä on harvinaista, yleensä ukkosalueella on monta ukkossolua (pilveä) ja uusia syntyy jatkuvasti. Kun edellinen ukkossolu menee ohitse, uusi tulee perästä.
Ukkonen nousee päälle tai ”on päällä”: Meteorologia tuskin tuntee moista määrittelyä. Ukkospilvisolu kulkee tuulen mukana ja on havaitsijan päällä silloin kun sataa, oli salamointi sitten verkkaista tai kiivaampaa. Silti ukkosen voidaan sanoa olevan kohdalla tai päällä, jos salaman ja ukkosen jyrähdyksen väliaika on lyhyt ja salama iskee aivan lähelle.
Salama ei iske kahta kertaa samaan paikkaan: Salaman iskupaikka on satunnainen, mutta sillä on taipumus iskeä normaalia korkeammalle oleviin paikkoihin ja kulkea johtavaa maata, esimerkiksi vetistä ojaa tai peruskalliota pitkin.
Ennen ukonilmaa on painostava ja hiostava tunne: Pitää paikkansa, ukkosia syntyy helpommin kuumassa ja kosteassa ilmassa, joka tuntuu ihmisestä painostavalta. Monesti ukkospilveen liittyvä kylmä laskuvirtaus raikastaa hetkeksi ilmaa, vaikka kyse olisi lämpöukkosesta helteisessä ilmassa. Ilma puhdistuu laajemmin, jos kyse on kylmään rintamaan liittyvästä ukkosesta.
Ukkonen kansanperinteessä

Dramaattisuutensa vuoksi ukonilman syntyä on selitetty eri kansojen tarustossa yleensä itse ylijumalan kuvitteellisilla tekemisillä. Suomen kielen sana ukkonen, ukonilma, tulee Ukko-jumalasta.lähde? Viikinkien ukkosenjumalan Thorin nimi on yhteistä alkuperää nykyenglannin sanan thunder, ukkonen, kanssa. Ukkosenjumalia olivat myös kiinalaisten Lei Gong ja japanilaisten Raijin sekä kreikkalaisten Zeus ja roomalaisten Juppiter. Suomen kielen kirosana perkele tulee balttilaisen ukkosenjumalan Perkunasin nimestä.
Ukkosen aikana sade huuhtoo maata, ja toisinaan sateen jälkeen maasta paljastuu muinaisia esineitä. Entisaikoina sateen jälkeen löydettyjä kivikautisia kirveitä ja muita teroitettuja kiviesineitä on arveltu ukkosenjumalan maahan heittämiksi, ja niitä on kutsuttu muun muassa ukonvaajoiksi, vuolimiksi ja ukonkirveiksi. On ehkä uskottu, että kiviesine on syöksynyt maahan salaman iskiessä. Vastaavia uskomuksia on ollut eri puolilla Euraasiaa.lähde?
Kirjallisuutta

Tuomi, Tapio J. & Mäkelä, Antti: Ukkosta ilmassa.  (Ursan julkaisuja 116)  Helsingissä:  Tähtitieteellinen yhdistys Ursa, 2009.  ISBN 978-952-5329-78-0
Aiheesta muualla

Wikimedia Commonsissa on kuvia tai muita tiedostoja aiheesta .
Electronic Journal of Severe Storms Meteorology
Thorin vihan mittari
Ukkostutka Mikkeli
tutka.meteo.fi Sadetutka ja valikosta salamatutkakin
Ilta-Sanomien sadetutka (Arkistoitu – Internet Archive)
Zatorin Zalama-ennuste (Arkistoitu – Internet Archive)
myrskyvaroitus
Suomen sääkeskus
ilmatieteenlaitos.fi – Suojautuminen salamalta
Salamahavainnot ja -paikannus Ilmatieteen laitoksen verkkopalvelussa
Suojaako puu salamaniskulta?, Suomen Kuvalehti, 13.07.1935, nro 28, s. 24, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thunderstorm
Kaukainen alasinpilvi, jollainen voi kesällä ukkostaa.
Kesäisen ukkospilven pohja on usein huomattavasti tummempi verrattuna esimerkiksi syksyisiin sade- ja repalepilviin.
Yöllinen ukonilma.
30 asteen korkeudessa oleva ukkospilvirintama. Huomaa pilven kuituinen yläosa, ja tummemmaksi muuttuva alaosa. Ukkonen on jo melko lähellä, vaikka sen jyrinä ei välttämättä vielä kuulu.
28. kesäkuuta 2009 nousi supersoluna pidetty Leo-myrsky Kuopionkin seuduilla. Kuvassa ukkonen näkyy olevan jo melko lähellä, ehkä hieman yli 20 km:n päässä. Jyrinä ei vieläkään kuulu, eikä salamoita näy. Ukkosen saapumiseen on aikaa noin 30–45 minuuttia. Supersolu ei liiku samaan suuntaan kuin muut vastaavalla korkeudella olevat kumpupilvet.
Kuvan pilvi on mitä luultavimmin kehittymässä nopeasti ukkospilveksi.
Kesäinen kylmä rintama tuo monesti ukkosta. Kuvassa luoteesta lähestyvä rintama, joka on vielä melko kaukana.
Käännös suomeksi
Urca-prosessi

Urca-prosessi (englanniksi Urca process) on tähden ytimen jäähtymismekanismi, joka tapahtuu neutriinoemission kautta. Urca-prosessi tapahtuu tähden kehityksen loppuvaiheessa ja siinä syntyy runsaasti energiaa mukanaan vieviä neutriinoja,  vaikka aineen koostumus ei muutu. Urca-prosessia tapahtuu supernovaräjähdyksessä, jossa syntyy neutronitähti tai musta aukko. 
Urca-prosessin keksivät George Gamow ja Mario Schoenberg noin vuonna 1940.
Urca-prosessi tiiviissä tähdissä

Konvektiivinen urca-prosessi voi jäähdyttää valkoista kääpiötä hidastaen tämän räjähtämistä. Tällöin tähden keskellä sopivissa olosuhteissa tietty atomiydin (esim. natrium) absorboi elektronin muuttuen toiseksi atomiytimeksi (neon), sitten se siirtyy konvektiovirtauksen myötä tähden ulko-osiin ja emittoi elektronin muuntuen takaisin natriumiksi. Konvektiovirta palauttaa natriumin takaisin tähden keskelle. Aina, kun tässä syklimäisessä prosessissa atomiydin absorboi tai emittoi elektronin, syntyy neutriinoja, jotka voivat poistua tähdestä vieden mukanaan energiaa.
Urca-prosessin ensimmäinen reaktio on elektronisieppaus. Tähden keskellä atomiydin, jonka massaluku on A, absorboi elektronin  \scriptstyle e^{-} muuntaen protonin Z neutroniksi ja emittoiden neutriinon  \scriptstyle \nu _{e}:
Toisessa reaktiossa tähden ulko-osiin saapunut uusi atomiydin kokee beetahajoamisen, jossa neutroni muuntuu protoniksi vapauttaen elektronin ja antineutriinon  \scriptstyle {\vec {\nu }}_{e}:
Kummassakin reaktiossa syntyy neutriino. Koska neutriino hyvin epätodennäköisesti vuorovaikuttaa muiden hiukkasten kanssa, se pääsee poistumaan tähdestä kuljettaen energiaa mukanaan. Tuloksena tähden energiamäärä pienenee ja se jäähtyy.
Degeneroituneessa elektronikaasussa Paulin kieltosääntö estää uusien elektronien synnyn, ja jälkimmäinen elektroneja synnyttävä reaktio estyy. Niinpä protonit muuttuvat neutroneiksi. Tästä johtuen alkaa muodostumaan neutroneista koostuvaa ainetta, joten Urca-prosessi liittyy neutronitähden syntyyn.
Yleisemmin hiukkasta (Z, A) vastaa baryoni (tässä B1 ja B2) ja elektronia leptoni (I).
Nimityksen alkuperä

Tiedepiireissä kyseltiin, miksi tutkijat antoivat neutriinoja vapauttavalle ydinreaktiolle nimen Urca-prosessi. Ankaran painostuksen jälkeen prosessin keksijät kertoivat prosessin nimen alkuperän. Urca-prosessin nimitys tulee Rio de Janeirossa toimineesta pelikasinosta nimeltä Cassino da Urca, jossa prosessin keksijät vierailivat vapaa-aikoinaan huvittelemassa. Pelikasinossa kävi useimmiten niin, että miehet olivat sisään tullessaan samassa kunnossa kuin lähtiessään, paitsi että rahat olivat hävinneet pois samaan tapaan kuin energia Urca-prosessissa neutriinojen mukana. Schoenberg sanoi Gamowille energian häviävän supernovasta yhtä nopeasti kuin rahat rulettipöydässä. Kaiken lisäksi Gamowin tuntemassa eteläisen Venäjän kielessä urca tarkoittaa rosvoa. Huhuttiin Brasilian viranomaisten sulkeneen Urca-kasinon prosessin nimen tultua julkisuuteen.
Honoré d’Urfé

Honoré d'Urfé
Honoré d'Urfé (s. 11. helmikuuta 1567 Marseille, Ranska – 1. kesäkuuta 1625 Villefranche-sur-Mer, Ranska) oli ranskalainen barokkityyliä edustava kirjailija. Hän ihannoi yksinkertaisia tapoja, paratiisillista viattomuutta ja idylliä.
D'Urfen vanhemmat menivät naimisiin vuonna 1554, ja saivat kaksitoista lasta. Vaikka perhe kuului aatelistoon, he olivat vähävaraisia ja hän liittyi 13-vuotiaana Maltan ritarikuntaan. Vanhempiensa toivomuksesta hän kuitenkin palasi perheen Château de la Bastie d'Urfé -linnaan ja meni jesuiittojen kouluun. Kaksikymmenvuotiaana veljensä kanssa hän liittyi Ranskan uskonsotien aikana katollisten joukkoihin. Hän jäi kahdesti vangiksi, Feursissa sekä Montbrisonissa. Henrik IV:n voiton jälkeen hän asui Savoijissa ja veljensä vaimon Diane de Châteaumorandin kanssa vuonna 1600. Hän kuoli sairastuttuaan Villefranche-sur-Merissä 1. kesäkuuta 1625.
L'Astrée

D'Urfén tunnetuin teos on viisiosainen paimenromaani L'Astrée, joka oli aikanaan ihailtu teos. Ranskassa se perusti niin sanotun presiöösin kirjallisuuden. Astréen esikuvina ovat olleet espanjalainen ja italialainen paimenrunous, lähimpänä Jorge de Montemayorin Diane, mutta d'Urgé valitsi kertomilleen tapahtumille näennäishistoriallisen kehyksen, merovingien ajan, ja pyrki luomaan hivenen realismia niihin rakkaudenkuvailuihin, jotka täyttävät aikakauden romaanit. Romaanin teki suosituksi myös Ranskan ulkopuolella sen henkilöhahmojen puheessaan käyttämä tunteellinen, koristeellinen tyyli, keskustelujen hienostunut kohteliaisuus.
Aiheesta muualla

Honoré d'Urfé (1567–1625) Biography Kalliope. Viitattu 1.8.2018 (englanniksi) .
Presiöösi Tyyli Koppa. 15.4.2008. Jyväskylän yliopisto. Viitattu 1.8.2018.
Kirjallisuudentutkimus:presiöösi Tieteen termipankki. Viitattu 1.8.2018.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Tšekki  Australia  Alankomaat  Puola  Vatikaani 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  IdRef
Miguel de Unamuno

Miguel de Unamuno
Miguel de Unamuno y Jugo (29. syyskuuta 1864 Bilbao, Espanja – 31. joulukuuta 1936) oli espanjalainen esseisti, runoilija, romaani- ja näytelmäkirjailija sekä filosofi. Unamuno oli modernisti, joka häivytti eri tyylilajien välisiä eroja. Filosofina ja kirjailijana hän edusti kristillistä eksistentialismia.lähde?
Unamuno toimi vuodesta 1891 Salamancan yliopistossa kreikan kielen professorina ja 1901–1914 rehtorina. Hän ajoi Espanjan eurooppalaistumista mutta muutti myöhemmin mielipiteensä. Hänen ajatteluunsa vaikuttivat Henri Bergson, Søren Kierkegaard ja William James. Hän oli äidinkieleltään baski, mutta kirjoitti espanjaksi.
Unamuno erotettiin rehtorin virasta poliittisista syistä, sillä hän vastusti Primo de Riveran diktatuuria. Hänet karkotettiin 1924 Fuerteventuraan, josta vapauduttuaan hän asettui Ranskaan. Hän palasi Salamancaan, kun diktatuuri kukistui.
Teoksia > Kaunokirjallisuus

Paz en la guerra (1895)
Amor y pedagogía (1902)
El espejo de la muerte (1913)
Niebla (1914)
Abel Sánchez (1917)
Tulio Montalbán (1920)
Tres novelas ejemplares y un prólogo (1920)
La tía Tula (1921)
Teresa (1924)
Cómo se hace una novela (1927)
Don Sandalio, jugador de ajedrez (1930)
San Manuel Bueno, mártir (1930)
Teoksia > Filosofia

Del Sentimiento Trágico de la Vida (1912)
La Agonía del Cristianismo (1925)
Teoksia > Näytelmiä

La esfinge (1898)
La verdad (1899)
El hermano Juan o El mundo es teatro (1934)
Teoksia > Runoutta

Poesías (1907)
Rosario de sonetos líricos (1911)
El Cristo de Velázquez (1920)
Andanzas y visiones españolas (1922)
Rimas de dentro (1923)
Rimas de un poeta desconocido (1924)
De Fuerteventura a París (1925)
Romancero del destierro (1928)
Cancionero (1953, postuumi)
Suomennetut teokset

Traaginen elämäntunto.  (Del sentimiento trágico de la vida en los hombres y en los pueblos, 1912)  Suomentanut Tapani Kilpeläinen. Jälkisanat: Tuukka Tomperi. 23°45. Niin & näin -kirjat. Tampere:  Eurooppalaisen filosofian seura, 2009.  ISBN 978-952-5503-34-0
Usva: Rimooni.  (Niebla: La narrativa unamuniana, y en modo significativo Niebla, 1914)  Suomentanut Sulamit Reenpää. Helsinki:  Like, 1997.  ISBN 951-578-421-2
Pyhän miehen uhri.  (San Manuel Buena, mártir, 1930)  Suomentanut Taina Hämäläinen. Esipuheen kirjoittanut Juhani Rekola. Helsinki:  Kirjaneliö, 1983.  ISBN 951-600-614-0
Don Sandalio, shakinpelaaja (Don Sandalio, jugador de ajedrez); suomentanut Anu Partanen, Prometheus kustannus 2008 ISBN 978-952-5718-02-7
Lumbrían markiisi; suomentanut Anu Partanen, Prometheus kustannus 2009 ISBN 978-952-5718-05-8
Rakkauden yllättämä, teoksessa: Mies, nainen ja rakkaus: maailmankirjallisuudesta valikoituja rakkausnovelleja, toim. Kaarlo Marjanen, Ensio Rislakki. Helsinki: Mantere 1947
Kastilia (Castilia), suom. O. J. Tuulio teoksessa: Espanjan ja Portugalin kirjallisuuden kultainen kirja, toim. Tyyni Tuulio, WSOY 1954
Velasquezin Kristus: Kyyhkynen (El Cristo de Velasquez: Paloma), teoksessa: Suurempi kuin sydämeni, toim. ja suom. Anna-Maija Raittila, Helsinki: Kirjapaja 1982 ISBN 951-621-339-1  Katkelmat kokoelmasta El Cristo de Velasquez/Poema, España-Calpe, S. A., Madrid 1976.
Velasquezin Kristus: Yksinäisyys (El Cristo de Velasquez: Soledad), teoksessa: Suurempi kuin sydämeni
Aiheesta muualla

Kuvia tai muita tiedostoja aiheesta Miguel de Unamuno Wikimedia Commonsissa
Miguel de Unamunon teoksia Gutenberg-projektissa (englanniksi)
Miguel de Unamuno (espanjaksi)
Tutkielma Unamuno (baskiksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Venäjä  Vatikaani 
Tieteilijät:  CiNii 
Taiteenala:  FID  MusicBrainz  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Miguel de Unamuno
Unamunon aukio Bilbaossa.
Käännös suomeksi
Avatar: The Last Airbender (vuoden 2024 televisiosarja)

| Avatar: The Last Airbender |
| --- | --- |
Tyyli:  seikkailu, fantasia
Kestoaika:  47–63 minuuttia
Luoja(t):  Albert Kim
Perustuu:  Michael Dante DiMartinon ja Bryan Konietzkon televisiosarjaan Avatar
Pääosissa:   Gordon Cormier  Kiawentiio  Ian Ousley  Dallas Liu  Ken Leung  Paul Sun-Hyung Lee  Daniel Dae Kim 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  2024-2-2222. helmikuuta 2024 –  jatkuu edelleen
Tuotantokausia:  1
Jaksoja:  8
Tuotanto
Tuottaja(t):   Bonnie Benwick  Joshua Hale Fialkov  Ubah Mohamed 
Vastaava(t) tuottaja(t):   Albert Kim  Jabbar Raisani  Dan Lin  Lindsey Liberatore  Michael Goi 
Säveltäjä(t):  Takeshi Furukawa
Leikkaaja(t):   Ian S. Tan  Wendy Tzeng  David Lebowitz  Joe Talbot Hall  Chris Visser 
Kuvaaja(t):   Michael Goi  Michael Balfry  Stewart Whelan 
Tuotantoyhtiö(t):   Albert Kim Pictures  Rideback  Nickelodeon Productions 
Aiheesta muualla
IMDb 
Avatar: The Last Airbender on näytelty seikkailusarja, joka perustuu Michael Dante DiMartinon ja Bryan Konietzkon animaatiosarjaan Avatar. Sarjan on luonut Albert Kim, ja sen pääosia esittävät Gordon Cormier, Kiawentiio, Ian Ousley, Dallas Liu, Ken Leung, Paul Sun-Hyung Lee ja Daniel Dae Kim. Toisella tuotantokaudella sarjan näyttelijäkaartiin liittyi Miya Cech.
Sarja kertoo alkuperäisen sarjan tavoin viimeisestä Tuulenkulkijasta, Aangista, jonka tehtävänä on pysäyttää yli satavuotinen sota Tulikansan ja muiden ihmisten välillä. Apuna hänellä on ystävänsä Katara ja Sokka.
Ensimmäinen tuotantokausi julkaistiin Netflixissä 22. helmikuuta 2024. Sarjalle on tekeillä myös toinen ja kolmas tuotantokausi, joista jälkimmäinen tulee olemaan sarjan päätöskausi.
Näyttelijät > Alkuperäiset näyttelijät > Päärooleissa

| 0 | 1 | 2 |
| --- | --- | --- |
|  Gordon Cormier  | … |  Aang   |
|  Kiawentiio  | … |  Katara   |
|  Ian Ousley  | … |  Sokka   |
|  Dallas Liu  | … |  Zuko   |
|  Ken Leung  | … |  komentaja/amiraali Zhao   |
|  Paul Sun-Hyung Lee  | … |  Iroh   |
|  Daniel Dae Kim  | … |  Tulen valtias Ozai   |
|  Miya Cech  | … |  Toph Beifong   |
Näyttelijät > Alkuperäiset näyttelijät > Sivurooleissa

| 0 | 1 | 2 |
| --- | --- | --- |
|  Lim Kay Siu  | … |  munkki Gyatso   |
|  Casey Camp-Horinek  | … |  Kanna   |
|  Hiro Kanagawa  | … |  Tulen valtias Sozin   |
|  Tamlyn Tomita  | … |  Yukari   |
|  Yvonne Chapman  | … |  Avatar Kyoshi   |
|  Maria Zhang  | … |  Suki   |
|  Danny Pudi  | … |  mekanisti Sai   |
|  Utkarsh Ambudkar  | … |  Bumi   |
|  George Takei  | … |  Koh Naamarosvo (ääni)   |
|  Randall Duk Kim  | … |  Wan Shi Tong (ääni)   |
|  Amber Midthunder  | … |  prinsessa Yue   |
|  A Martinez  | … |  mestari Pakku   |
|  Nathaniel Arcand  | … |  päällikkö Arnook   |
|  Irene Bedard  | … |  Yagoda   |
|  Joel Oulette  | … |  Hahn   |
|  C. S. Lee  | … |  Avatar Roku   |
|  François Chau  | … |  Suuri oppinut   |
|  Arden Cho  | … |  June   |
|  Elizabeth Yu  | … |  Azula   |
|  Thalia Tran  | … |  Mai   |
|  Momona Tamada  | … |  Ty Lee   |
|  Sebastian Amoruso  | … |  Jet   |
|  Lucian-River Chauhan  | … |  Teo   |
|  Meegwun Fairborther  | … |  Avatar Kuruk   |
|  Ruy Iskandar  | … |  luutnantti Jee   |
|  Ryan Mah  | … |  luutnantti Dang   |
|  David Sakurai  | … |  maantaitaja   |
|  Chin Han  | … |  Long Feng   |
|  Hoz Xuande  | … |  professori Zei   |
|  Justin Chen  | … |  Maan valtias Kuei   |
|  Amanda Zhou  | … |  Joo Dee   |
|  Matthew Yang King  | … |  Appan ja Momon ääniefektit   |
Näyttelijät > Alkuperäiset näyttelijät > Muissa rooleissa

| 0 | 1 | 2 |
| --- | --- | --- |
|  Meadow Kingfisher  | … |  nuori Katara   |
|  Leo Chiang  | … |  munkki Thet   |
|  Jeff Yung  | … |  munkki Tsutop   |
|  Silver Kim  | … |  munkki Pasang   |
|  Simon Leung  | … |  munkki Tashi   |
|  Linda Minard  | … |  sisar Lio   |
|  James Sie  | … |  kaalikauppias   |
|  Osric Chau  | … |  Tan   |
|  Taylor Lam Wright  | … |  Herttua   |
|  Vincent Huang  | … |  Vikinä   |
|  Wes Valarao  | … |  Haisu   |
|  Nathaniel Kong  | … |  Pitkula   |
|  Rainbow Dickerson  | … |  Kya   |
|  Joel D. Montgrand  | … |  Hakoda   |
|  Ash Lee  | … |  Shufen   |
|  Ciara Mandel  | … |  Lian   |
|  Trevor Carroll  | … |  Bato   |
|  Olivia Kare Iatridis  | … |  Ummi   |
|  Tom Lim  | … |  Yon Rha   |
|  James Rha  | … |  Shyu   |
Näyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Tristan Lumi  | … |  Aang   |
|  Mirjami Heikkinen  | … |  Katara   |
|  Samuel Harjanne  | … |  Sokka   |
|  Tommi Bäckman  | … |  Zuko   |
|  Kristo Salminen  | … |  komentaja/amiraali Zhao   |
|  Robin Svartström  | … |  Iroh   |
|  Juhani Rajalin  | … |  munkki Gyatso   |
|  Kristiina Halttu  | … |  Kanna, Kya   |
|  Jarmo Koski  | … |  Tulen valtias Sozin   |
|  Ushma Olava  | … |  Avatar Kyoshi   |
|  Annituuli Kasurinen  | … |  Suki, Azula   |
|  Antti Lang  | … |  mekanisti Sai   |
|  Joel Bonsdorff  | … |  Jet   |
|  Emil Pohjoranta  | … |  Teo   |
|  Markus Bäckman  | … |  Wan Shi Tong   |
|  Viivi Helisalo  | … |  prinsessa Yue   |
|  Jukka Voutilainen  | … |  mestari Pakku   |
|  Esko Kovero  | … |  päällikkö Arnook, Avatar Roku   |
|  Sami Uotila  | … |  Hahn   |
|  Markku Huhtamo  | … |  Suuri oppinut   |
|  Veeti Kallio  | … |  Avatar Kuruk   |
|  Yannick Yamajako  | … |  Hakoda   |
Jaksot > Ensimmäinen tuotantokausi (2024)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | Aang | Michael Goi | Käsikirjoitus: Albert Kim and Michael Dante DiMartino & Bryan Konietzko | 2024-2-2222. helmikuuta 2024 |
| 2 | 2 | Warriors | Michael Goi | Joshua Hale Fialkov | 2024-2-2222. helmikuuta 2024 |
| 3 | 3 | Omashu | Jabbar Raisani | Christine Boylan | 2024-2-2222. helmikuuta 2024 |
| 4 | 4 | Into the Dark | Jabbar Raisani | Keely MacDonald | 2024-2-2222. helmikuuta 2024 |
| 5 | 5 | Spirited Away | Roseanne Liang | Gabriel Llanas | 2024-2-2222. helmikuuta 2024 |
| 6 | 6 | Masks | Roseanne Liang | Tarina: Ubah Mohamed, Bryan Konietzko ja Michael Dante DiMartino Käsikirjoitus: Emily Kim & Hunter Ries ja Bryan Konietzko | 2024-2-2222. helmikuuta 2024 |
| 7 | 7 | The North | Jet Wilkinson | Audrey Wong Kennedy | 2024-2-2222. helmikuuta 2024 |
| 8 | 8 | Legends | Jet Wilkinson | Albert Kim | 2024-2-2222. helmikuuta 2024 |
Aiheesta muualla

Avatar: The Last Airbender Internet Movie Databasessa (englanniksi)